
Sutikti perimti Šiaulių miesto savivaldybės nuosavybėn valstybei nuosavybės teise priklausantį turtą - knygomatą RAL1015, perimtą turtą perduoti Šiaulių miesto savivaldybės viešajai bibliotekai valdyti, naudoti ir disponuoti juo patikėjimo teise.

Sprendimo projektas parengtas vadovaujantis Lietuvos Respublikos vietos savivaldos 6 straipsnio 13 ir 24 punktais, kurie nustato savivaldybės savarankiškąsias funkcijas – gyventojų bendrosios kultūros ugdymas ir etnokultūros puoselėjimas, informacinės visuomenės plėtros įgyvendinimas. Rengiant sprendimo projektą taip pat vadovautasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, kuriame nustatyta, kad savivaldybė turtą įgyja savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus.
Šiaulių apskrities Povilo Višinskio viešoji biblioteka įgyvendina 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-01-01 (PP) „Aukštos meninės vertės, įvairaus ir įtraukaus kultūros turinio prieinamumo didinimas“ veiklą Nr. 6 „Keitimasis knygomis tarp bibliotekų“ ir prašo perimti Šiaulių miesto savivaldybės nuosavybėn knygomatą RAL1015. Šiaulių apskrities Povilo Višinskio viešoji biblioteka šį  valstybės turtą valdo patikėjimo teise. Perduodamas turtas reikalingas Šiaulių miesto savivaldybės viešosios bibliotekai veiklai, plėtojant keitimąsi knygomis tarp bibliotekų. Atsižvelgiant į tai, sprendimo projektu siūloma perimtą turtą perduoti Šiaulių miesto savivaldybės viešajai bibliotekai valdyti, naudoti ir disponuoti juo patikėjimo teise.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – Šiaulių miesto savivaldybė perims nuosavybėn valstybei nuosavybės teise priklausantį turtą. Perimtas turtas bus naudojamas Šiaulių miesto savivaldybės viešosios bibliotekos veikloje – keitimuisi knygomis tarp bibliotekų plėtoti.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Savivaldybės biudžeto lėšų sprendimo įgyvendinimui nereikės.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.

